ಶರ್ಟ್ ಕಳಚಿ, ಹಾರ್ಲೆ ಡೇವಿಡ್ಸನ್ ಬೈಕ್ ಮೇಲೆ ಕೂತು ಧೂಳೆಬ್ಬಿಸಿದ ನವ್ದೀಪ್ ಸೈನಿ ಮುಂಬೈ: ಬಹುತೇಕ ಸೆಲೆಬ್ರಿಟಿಗಳಿಗೆ ಬೈಕ್ ಕಾರ್ಗಳ ಮೇಲೆ ಕ್ರೇಜ್ ಇರುತ್ತೆ. ಅಂತೆಯೇ ಇಂಡಿಯನ್ ಕ್ರಿಕೆಟ್ ಟೀಂನ ಫಾಸ್ಟ್ ಬೌಲರ್ ನವ್ದೀಪ್ ಸೈನಿ ಕೂಡ ತಮ್ಮ ಬೈಕ್ ಮೇಲಿನ ಮೋಹವನ್ನ ಸೋಷಿಯಲ್ ಮೀಡಿಯಾದಲ್ಲಿ ಹಂಚಿಕೊಂಡಿದ್ದಾರೆ. ತಮ್ಮ ಮೆಚ್ಚಿನ ಹಾರ್ಲೆ ಡೇವಿಡ್ಸನ್ ಬೈಕ್ ಮೇಲೆ ಶರ್ಟ್ ಕಳಚಿ ಕೂತ ಸೈನಿ ನಿಂತಲ್ಲೇ ಗಾಡಿ ಸ್ಟಾರ್ಟ್ ಮಾಡಿ ಅಕ್ಷರಶಃ ಧೂಳೆಬ್ಬಿಸಿದ್ದಾರೆ. ಸದ್ಯ ಕೊರೊನಾದಿಂದಾಗಿ ಮನೆಯಲ್ಲೇ ಕುಟುಂಬದ ಜೊತೆಗೆ ಕಾಲ ಕಳೆಯುತ್ತಿರುವ ಕ್ರಿಕೆಟಿಗರ ಪೈಕಿ ನವ್ದೀಪ್ ಸೈನಿ ಕೂಡ ಒಬ್ಬರು. ಬೈಕ್ ಕ್ರೇಜ್ ಪ್ರದರ್ಶಿಸುವುದರ ಜೊತೆಗೆ ಸೈನಿ ಫಿಟ್ನೆಸ್ ಮೇಲೂ ಸಹ ಗಮನ ಹರಿಸಿದ್ದಾರೆ. ಆಗಾಗ್ಗೆ ತಮ್ಮ ಮನೆಯ ಟೆರೇಸ್ ಮೇಲೆ ವರ್ಕೌಟ್ ಮಾಡುವ ವಿಡಿಯೋಗಳನ್ನ ಸಹ ಸೈನಿ ಸೋಷಿಯಲ್ ಮೀಡಿಯಾದಲ್ಲಿ ಹಂಚಿಕೊಳ್ತಿರ್ತಾರೆ.